Vassili Kossov

Vassili Kossov (vene keeles Косов Василий Владимирович; 10. märts 1910 Urjupinskaja Doni väe oblast – 11. aprill 1996 Jekaterinburg) oli Nõukogude parteifunktsionäär ja Eestimaa Kommunistliku Partei Keskkomitee II sekretär aastail 1950–1953, rahvuselt venelane. Aastail 1921–1928 õppis Urjupinskaja staniitsas Tsaritsõni kubermangus (aastast 1925 Stalingradi kubermang). Juulist 1928 töötas Urjupino konservitehase purgitsehhis pressijana, sulgejana, automatiseerijana. Maist 1930 oli Nižnevolžski krai ÜLKNÜ Urjupino rajoonikomitee agitatsiooni-propagandaosakonna juhataja. 1930. aasta septembrist Nižnevolžski krai Berezovskaja staniitsa rajooni seinalehe toimetuse sekretär. 1931. aasta veebruarist Nižnevolžski krai ÜLKNÜ Berezovski rajoonikomitee vastutav sekretär ja organiseerimisosakonna juhataja. 1931. aasta oktoobrist Berezovski rajooni Komsomolski Masina-Traktorijaama direktori asetäitja. 1932. aasta juunist valmistus kõrgkooli astuma. 1932. aasta oktoobrist teenistuses TT Punaarmees kursandina, rühmakomandörina, pataljoni väljaõppekooli politruk Saraatovi linnas; demobiliseeriti 1934. aasta detsembris. 1935. aasta veebruaris Sverdlovski vativabriku direktori asetäitja ja detsembrist 1935 direktor. 1937. aasta veebruarist Verh-Issetski metallurgiatehase parteikomitee sekretäri asetäitja Sverdlovski linnas. 1937. aasta maist elektrijaama direktori asetäitja Sverdlovski linnas. 1937. augustist Sverdlovski oblasti lastekomisjoni ühendettevõtete valitsuse juhataja. 1937. aasta detsembrist ÜK(b)P Sverdlovski linnakomitee instruktor. 1938. aasta maist ÜK(b)P Sverdlovski Oktoobrirajooni I sekretär. 1938. aasta detsembrist ÜLKNÜ Sverdlovski oblastikomitee I sekretäri ülesannetes. 1939. aasta veebruarist ÜLKNÜ Sverdlovski oblastikomitee I sekretär. 1940. märtsist ÜK(b)P Sverdlovski oblastikomitee organiseerimisosakonna juhataja. 1941. aasta märtsist ÜK(b)P Sverdlovski oblastikomitee sekretär kaadrite alal. 1942. aasta juunist ÜK(b)P Sverdlovski oblastikomitee II sekretär. 1945. aasta maist ÜK(b)P Keskkomitee Kaadritevalitsuse vastutav organisaator. 1946. aasta detsembrist ÜK(b)P Novosibirski oblastikomitee II sekretär. 1949. aasta maist ÜK(b)P Keskkomitee inspektor. 1950. aasta juulist EK(b)P Keskkomitee II sekretär. 1953. aasta juunist NLKP Keskkomitee inspektor. 1954. aasta augustist NLKP Keskkomitee Parteiorganite kontrolli osakonna Vene NFNV sektori juhataja. 1955. aasta septembrist NLKP Keskkomitee inspektor. 1955. aasta detsembrist NLKP Tjumeni oblastikomitee I sekretär. 1961. aasta aprillist ei töötanud haiguse tõttu. 1962. aasta aprillist Omski rehvitehase direktori abi kaadrite alal. 1965. aasta maist Liidulise tähtsusega personaalpensionär. Kommunistliku partei liige 1931. aasta jaanuarist (1930. aasta aprillist kandidaat). ÜK(b)P Sverdlovski oblastikomitee büroo kandidaat 03.03.1939–12.03.1941. ÜK(b)P Sverdlovski oblastikomitee büroo liige 12.03.1941–5.07.1945. ÜK(b)P-NLKP XVIII–XXI kongresside saadik. NLKP KK kandidaat aastail 1956–1961. Komsomoli liige aastail 1926–1933 ja 1938–1940. NSV Liidu Ülemnõukogu V koosseisu liige. Suri 11. aprillil 1996 Jekaterinburgis, kuhu ka maeti. http://энциклопедия-урала.рф/index.php/Косов_Василий_Владимирович Руководители Свердловской областной организации РКСМ - ВЛКСМ - РСМ(1917 - 2001 г.г.)